Jurgis Bielinis-Bieliakas

Jurgis Algirdas Bielinis Bieliakas (1933 m. liepos 8 d. Narsiečiuose – 2020 m. balandžio 21 d.) – inžinierius, kraštotyrininkas, Lietuvos politinis veikėjas. Jurgio Bielinio vaikaitis.„Netekome knygnešio Jurgio Bielinio jauniausiojo sūnaus Baltazaro (Baltraus) sūnaus Jurgio Algirdo Bielinio-Bieliako (1933 07 08–2020 04 21)“. Voruta. Nuoroda tikrinta 2021-07-19.

 Biografija 

Mokėsi Kauno politechnikume, jį baigęs studijavo Kauno politechnikos institute, čia įgijo inžinieriaus elektriko specialybę. Ilgą laiką dirbo „Azote“, taip pat įmonėje „Medtechnika“, Kauno radijo gamykloje.Raimundas Kaminskas. „JURGIS ALGIRDAS BIELINIS-BIELIAKAS (1933–2020)“. Mokslo Lietuva. Nuoroda tikrinta 2021-07-19.

Gyveno Jonavoje, po to Raudondvaryje, aktyviai dalyvavo visuomeniniame gyvenime. Vykdė kraštotyrinę veiklą, buvo blaivybės propaguotojas, Kauno knygnešių draugijos pirmininkas. Prisidėjo atkuriant Socialdemokratų partiją. Tarp SSRS kariškių platino Sąjūdžio laikraščius, juos gabeno Maskvon. Per 1991 metų sausio įvykius J. A. Bielinis-Bieliakas prisidėjo Maskvoje rengiant Lietuvai palaikyti skirtą daugiatūkstantinį mitingą.

Daug dėmesio skyrė senelio Jurgio Bielinio atminimui išsaugoti: Bielinių sodyboje (Purviškių kaime prie Suosto) rūpinosi išsaugoti Bielinio akmenį, o 1989 m. Jurgio Bielinio-Bieliako ir aktyvių biržiečių iniciatyva pastatytas vienas pirmųjų sovietmečio koplytstulpių (autorius Leonas Juozonis). Jis skirtas įamžinti knygnešio Jurgio Bielinio, jo žmonos Onos bei brolio Andriaus atminimui. 1990 m. J. A. Bielinis-Bieliakas drauge su biržiečiais Jonu Dagiliu, Valentinu Dagiu ir kitais aptiko Mitkų kaimo kryžių (po šiuo kryžiumi prieš mirtį buvo sukniubęs J. Bielinis).„Mirė legendinio knygnešio Jurgio Bielinio anūkas“. Lrt.lt. Nuoroda tikrinta 2021-07-19. Taip pat rūpinosi dėdės Kipro Bielinio raštų leidimu. 2001 m. išėjo į pensiją, tačiau visuomeniniame politiniame gyvenime ir toliau dalyvavo: ėjo Kauno knygnešių draugijos pirmininko pareigas, rėmė blaivybės draugijas.

Nuo 1989 m. Lietuvos socialdemokratų partijos narys, 1989–1991 m. Jonavos rajono skyriaus pirmininkas, LSDP tarybos narys. Nuo 1992 m. Lietuvos tautininkų sąjungos narys.„Netekome knygnešio J. Bielinio anūko, buvusio Jonavos rajono tarybos nario Jurgio Algirdo Bielinio – Bieliako“. Jonavos žinios. Nuoroda tikrinta 2021-07-19.

1990–1995 m. Jonavos rajono tarybos narys.

 Išnašos 

Kategorija:Lietuvos politikai
Kategorija:Lietuvos kraštotyrininkai